Diari Oficial de la Generalitat Valenciana


Sumari del DOGV 5417, del 29-12-2006 (2006/13674)

Notificació del laude emés per la Junta Arbitral de Transports de València a l'empresa Francisco Miguel Pérez Císcar, expedient número V-56/2006.
-------------------------------------------------------------------------------------------------------------------------------------------------

### Dades del document

Número de DOGV
:   5417

Data del DOGV
:   29-12-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13161


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València a l'empresa Francisco Miguel Pérez Císcar, expedient número V-56/2006. [2006/13815]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Francisco Miguel Pérez Císcar, que s'ha dictat laude en l'expedient referenciat i ja que no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
.Laude  
Tribunal. President: Sr. Ramón Escrig Moreno. Vocals: Sra. Aurora Costa Vicente i Sra. Palmira Martínez Ferri, que justifiquen la seua absència. Secretària vocal suplent: Sra. Amparo Peris Catalá. Parts: reclamant Mensajeros l'Horta Sud, SLL, representada per Sra. Sonia Hernando Martínez, reclamat Francisco Miguel Pérez Císcar, que no compareix a l'acte de vista. Citada per publicació en el DOGV.  
València, 26 d'octubre de 2006, i a les 12.10 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-56/06 i es procedix a la realització de la vista oral respecte de la reclamació següent: impagament de ports. Inassistència del demandat. Notificació i citació per publicació DOGV.  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través de Correus es va procedir a la publicació en el DOGV núm. 5360 de 04-10-06.   
A continuació es concedix la paraula a la reclamant que s'afirma i ratifica en la seua demanda i es remet a les proves i documents aportats i que deixa basada en els següents  
Antecedents de fet  
Primer. Com a conseqüència de les relacions comercials existents entre les parts es van realitzar diversos transports que van donar lloc a les factures núm. 1353 per un import d'1.158,31 euros; núm. 1465 per 776,42 euros; núm. 1584 per 169,62; núm. 1635 per 1.656,70 euros; núm. 1726 per 437,60 euros; 1862 per 863,94 euros; núm. 1865 per 730,13 euros i núm. 1937 per 476,10 euros. Per al pagament d'estes factures es van entregar diversos pagarés que van resultar impagats al seu venciment.  
Posteriorment va ser abonada la factura núm. 1465 per un import de 776,42 euros i impagada la factura núm. 2006/001937 de 31-03-06 per un import de 476,10 euros.  
Acaba sol·licitant que li siga reconegut el seu dret i tenint en compte el pagament de la factura ressenyada i la devolució de la corresponent a març, es condemne la reclamada al pagament de la quantitat de 5.492,09 euros.  
S'apliquen els següents  
Fonaments jurídics  
I. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1211/90).   
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres, que diu: .es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.. No consta en l'expedient que s'haja fet cap manifestació en el sentit preceptuat.   
III. Donada l'absència dels vocals representant d'empreses carregadores i de la Federació de Transportistes, que van excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
IV. Comprovats els aspectes manifestats per la reclamant per mitjà de la prova documental acompanyada a la demanda i no existint manifestació en contra de la demandada han d'estimar-se els fets i la quantitat reclamada.  
La citació en el DOGV s'ha fet en l'últim domicili conegut segons ha sigut acreditat per la reclamant amb Certificat del Registre Mercantil de València i Província.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Mensajeros l'Horta Sud, SL, representada per la Sra. Sonia Hernando Martínez contra Francisco Miguel Pérez Císcar, ja que dels fets relatats, documents probatoris i declaracions efectuades s'establix que, realitzats els transports d'acord amb allò que s'ha contractat se li ha d'abonar l'import resultant.   
Per tot això Francisco Miguel Perez Císcar haurà d'abonar a Mensajeros l'Horta Sud, SL, la quantitat de cinc mil quatre-cents noranta-dos euros amb nou cèntims (5.492,09 €).  
Este laude serà executiu si no es complix, en el termini de vint dies comptadors a partir de l'endemà de la recepció d'este.   
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes..  
I perquè així conste, firmen este laude els membres del Tribunal expressats al marge, al lloc i en la data indicats.  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Generalitat.  
València, 15 de novembre de 2006.. El president de la Junta Arbitral de Transports de València: Ramón Escrig Moreno.